Els carrers de Polinyà de Xúquer s'omplin de màgia amb la segona edició del Festival Polinyà Màgic - El Seis Doble
POBLACIONES » Polinyà de Xúquer » Els carrers de Polinyà de Xúquer s'omplin de màgia amb la segona edició del Festival Polinyà Màgic
» Agenda de la Ribera » Cultura
Els carrers de Polinyà de Xúquer s'omplin de màgia amb la segona edició del Festival Polinyà Màgic
El cap de setmana del 28, 29 de febrer i 1 de març multitud d'espectacles que ompliran el poble de màgia per tot arreu
Aquest cap de setmana Polinyà s'ompli de Màgia. Patrocinat per l'Ajuntament i baix la direcció artística de la Casa-Museu de la Màgia de Polinyà gestionada pels germans Moreno (Màgics Bufons), aquest jove festival arriba enguany a la seua 2ª edició.
El festival contempla una gran diversitat d'espectacles que toquen moltes de les variants de la màgia. Així podreu vore màgia clàssica, màgia d'humor, circ de puces, màgia de carrer tant estàtica com itinerant i màgia familiar. Entre els mags que participaran al Festival estan el Mago Albert, Fèlix Brunet i la seua Bicicadabra, Magic Jhon, Félix Brunet, el domador de puces, el cubà Raul Camagüev, el guanyador del Premi Nacional de Màgia Còmica 2019, el Fakir Kirman, el duo Juanjo Montoliu i Adrian Kostu i els amfitrions Paco i Jordi Moreno els Màgics Bufons.
Hi ha espectacles gratuïts al carrer i amb entrada en interiors. Les entrades són a 1€ o 2€ els espectacles familiars.. Les entrades es poden comprar amb antel.lació com a últim dia aquest dijous de 19 a 20h a la Casa de la Màgia i per internet a www.casamagica.org fins a eixe mateix dia però només l'opció del bono sencer amb totes les entrades del festival i que val 9€. També es podran adquirir entrades una hora abans de cada espectacle a les taquilles del Festival situades al Bar dels Jubilats divendres i dissabte i al Bar Restaurant La Casota diumenge.
Tota la informació i programació del festival la podeu consultar a www.polinyadexuquer.es, a www.casamagica.org, al facebook de l'Ajuntament de Polinyà de Xúquer i al facebook del Polinyà Màgic.